**Ministru kabineta noteikumu projekta „Grozījumi Ministru kabineta 2009.gada 13.janvāra noteikumos Nr. 35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība””**

 **sākotnējās ietekmes novērtējuma ziņoju­­­­­­ms (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sagatavots pēc Ārlietu ministrijas iniciatīvas, ievērojot Starptautiskās palīdzības likuma 12. panta trešo daļu, kas nosaka, ka kārtību, kādā civilo ekspertu nosūta dalībai starptautiskajā misijā, civilā eksperta dalības nosacījumus, kā arī dalības finansēšanas kārtību nosaka Ministru kabinets (turpmāk – MK). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi MK 2009. gada 13. janvāra noteikumos Nr. 35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (turpmāk – MK noteikumu projekts) izstrādāts, lai noteiktu maksimālo termiņu, kuru eksperts drīkst nepārtraukti strādāt misijā. Ņemot vērā bīstamas vides ietekmi un rotācijas lomu pieredzes nodošanā, atsevišķās valstīs ir noteikts maksimālais termiņš 2 vai 3 gadu garumā. Eiropas Komisijas vadītajās starptautiskajās misijās eksperti drīkst nepārtraukti strādāt ne ilgāk par 3 gadiem pēc kārtas. Visilgāk Latvijas eksperti šobrīd nepārtraukti strādā Eiropas Drošības un Sadarbības Organizācija (turpmāk – EDSO) Speciālajā novērošanas misijā Ukrainā. Trim ekspertiem 3 gadu termiņš misijā apritēs 2017. gada aprīlī, vēl diviem ekspertiem – 2017. gada beigās. Lai gan EDSO noteikumos par personāla jautājumiem paredzētais maksimālais termiņš ir 10 gadi, uzskatām, ka Latvijai ir jāpielīdzina šī norma Eiropas Komisijas noteikumiem, nosakot maksimālo nepārtrauktas dalības termiņu starptautiskajās civilajās misijās ne ilgāk par 3 gadiem. Izņēmuma gadījumā, ja eksperts dalības laikā misijā ir paaugstināts amatā, tad 3 gadu termiņš skaitāms no paaugstināšanas datuma, taču kopējais civilā eksperta nepārtrauktas dalības laiks misijā nedrīkst pārsniegt 6 gadus. Civilajām misijām ekspertu atlase un apmācība prasa resursus, un tās ir ieinteresētas, lai tiktu nodrošināta pēc iespējas lielāka atdeve. Līdz ar to 3 gadu termiņš ekspertu darbam misijā būtu optimāls. Pašlaik Latvija nosūtījusi šādu sekondēto civilo ekspertu skaitu starptautiskajās civilajās misijās: 1. ES Policijas misijā Afganistānā – 1 eksperts (misija 2016.gada beigās tiks slēgta),
2. ES Novērošanas misijā Gruzijā – 3 eksperti,
3. ES Padomdevēja misija Ukrainā – 3 eksperti,
4. EDSO Speciālā novērošanas misija Ukrainā – 7 eksperti.

Sākotnēji MK pieņem rīkojumu par civilo ekspertu nosūtīšanu misijā uz periodu, kas nav ilgāks par vienu kalendāro gadu. Šim termiņam beidzoties, MK, ņemot vērā misiju vadošās starptautiskās organizācijas aicinājumu, pagarina civilā eksperta dalības laiku misijā uz jaunu termiņu, kas nav ilgāks par vienu kalendāro gadu. Rīkojumus par dalības laika pagarināšanu MK var pieņemt vairākkārt. MK noteikumu projekta pieņemšanas gadījumā MK varēs pieņemt rīkojumus par jau nosūtīto ekspertu dalības laika pagarināšanu ar aprēķinu, lai kopējais nepārtrauktas dalības laiks misijā nepārsniegtu noteikto termiņu. Šobrīd neviens no Latvijas nosūtītajiem civilajiem ekspertiem misijā neatrodas tik ilgi, lai viņu būtu nepieciešams atsaukt no misijas. MK noteikumu projekts arī nosaka, ka termiņu, uz kādu civilā eksperta dalības laiku pagarina, ierosina izvirzošā institūcija. Šī norma dod iespēju izvirzošajai institūcijai izlemt, vai pagarināt civilā eksperta dalības laiku misijā uz maksimālo pieļaujamo. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Latvijas civilajiem ekspertiem starptautisko organizāciju vadītajās civilajās misijās. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Aizsardzības ministrija, Finanšu ministrija, Iekšlietu ministrija, Satiksmes ministrija, Tieslietu ministrija, Veselības ministrija, Ģenerālprokuratūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projektam nav ietekmes uz pārvaldes funkcijām un to institucionālo struktūru.  |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretāra p.i. Andris Pelšs

03.01.2017 13:46

647

Inga Jansone

ĀM Starptautisko operāciju un

krīžu noregulējuma nodaļas

padomniece

67016377, inga.jansone@mfa.gov.lv